
Evelyn Wever-Urves 


PROME MINISTER 


MANIA SENOR DR. CYRILL JEAN NUNN 

Prome Minister Evelyn Wever-Croes 
dialuna mainta a reuni cu Embahador di 
Alemania kende ta staciona na Den Haag, 
Hulanda, señor Dr. Cyrill Jean Nunn. 
Esaki ta e prome bishita di señor Nunn 
na Aruba. Aruba ta cay bou di e particion 
di maneho di Embahada di Alemania na 
Den Haag. Acompaña pa señor Nunn, 
tawata Consul Honorario Alemania na 
Aruba, señora Landa Cohen Henriquez- 
Jansen y señora Ghislaine Nicolas di 
Directie Buitenlandse Betrekkingen 
(DBB). 


Durante e reunion, Prome Minister a 
informa señor Nunn di e situacion di 
Aruba y su recuperacion despues di 
varios crisis y nan efectonan den e ultimo 
añanan. Señor Nunn a expresa interes 
den sa den ki aerea Aruba tin mester di 
mas asistencia pa asina e yuda atrae 
mas inversionista y turista di Alemania 
pa Aruba. A yega na palabracionnan riba 
esaki. 


Señor Nunn a keda hopi impresiona 
di sa con Aruba ta recuperando como 
tambe di e deseo y empeño di Aruba pa 
ta miho cada dia y especialmente pa sali 
for di e pandemia na un forma miho cu 
nos tawata ta prome cu e pandemia. 


“Tawata un bon reunion sigur cu lo 
estrecha mas lasonan cu otro paisnan 
Europeo pa fortifica nos economia”, 
Prome Minister a duna di conoce. 

SENOR GREGORY FUNG A FAT DI ANTILLA 
ENERGY ARUBA A PRESENTA NA CONSEHO DI 
MINISTER E PROYECTO DI “SOURCE ARUBA” 


s | 


Diabierna 6 di Januari, Gobierno a organisa e prome Conseho ta saca awa di humedad. E diferencia ta cu e proceso aki ta 
di Minister pa 2023 cu a tuma luga na San Nicolas naundacu poco mas cera y specifico. Segun sr Fung A Fat e technologia 
tawata tin varios presentacion di proyectonan hopi interesante. aki ta den funcion pa mas di 20 aña caba rond di mundo. 
Presente den e reunion aki tabata sr. Gregory Fung A Fat, 

representante di Antilla Energy Aruba y a presenta na Gobierno “E reunion a bay bon, den bon ambiente, y ta spera awor riba 
e proyecto di “Source Aruba”. E proyecto aki ta encera di saca € Contribucion di Gobierno pa por haci e proyecto aki realidad”, 
awa for di aire pa por wordo hinca den boter y wordo distribui sr Fung A Fat a expresa. 

rond di Aruba. 


Sr. Fung A Fat a splica cu e proyecto aki ta uno sostenibel 
na unda no ta uza boternan di plastic sino boternan recicla 
mescos cu a uza boternan di refresco antes. E technologia cu 
ta wordo uza durante e proceso ta mescos cu ora ta uza airco, 


NOS LO HIBA NOS PAIS 
PADILANTI! : 


Dialuna 9 Januari 2023 


Durante e prome Conseho di Minister di ana: 


COMISION ARUBA AMENITIES APRESENTA 
PLAN PA BIN CU MONUMENTO NA SEROE 
COLORADO 


aa 


Siman pasa diabierna Gobierno di Aruba a organisa e prome 
Conseho di Minister pa aña 2023, esaki a tuma luga na San 
Nicolas. Na e ocasion e mandatarionan a ricibi diferente 
presentacion cu ta encera plan y proyectonan pa realisa na 
San Nicolas. Sr. Aldrich Croes di e comision Aruba Amenities, 
a presenta un proyecto cu lo bay realisa na Seroe Colorado. 
E proyecto ta encera monumento di e rol cu Seroe Colorado, 
refineria y nos hendenan tabatin durante segundo guera 
mundial. 


Sr. Croes a splica cu sr. Dufi Kock kende ta un historiado di 
Aruba ganado di ‘Zilveren Anjer’ a presenta e parti historico 
di guera, Seroe Colorado, e victimanan y con esaki a sosode. 
Sr. Croes a sigui splica cu Francis Gomes di DOW a presenta 
e plannan pa loke ta infrastructura di e monumento y con ta 
bay conecta esaki cu e ciudad di San Nicolas. ‘San Nicolas 
tin negoshinan cu ta existi desde segundo guera mundial, 
pues San Nicolas tin hopi aspecto historico balioso hunto cu 
e refineria y e ciudad cu ta bay hunga un rol importante den 
futuro cercano ora cu e patrimonio aki bira funcional.’ 


Francis Gomes DOW 

Sr. Francis Gomes di parti DOW a expresa cu DOW ta bezig 
cu e infrastructura pa pone e fundeshi di e monumento, nan 
ta bezig tambe cu plan pa e parkeerplaats y area pa cana 
pa asina por crea conexion di e ‘looppad’ entre e areanan di 
interes cu tin. Na e sitio tin e fundeshinan bieu di e “artillery 
guns" y tambe di e “ammunision bunkers’ cu lo kier bay renoba 


pa asina crea un experiencia adicional pa San Nicolas y e 
area di Seroe Colorado riba su mes. Esey lo conecta bek na 
e masterplan cu tin pa e area. E otro fasenan ta encera cu lo 
percura pa artwork di e monumento y crea ehempel di artillery 
guns pa por pone nae sitio. 


Dufi Kock 

‘E monumento cu ta trahando riba dje ta hopi importante pa 
local y tursita sa e rol importante cu Aruba y Lago a hunga 
durante guera,’ sr. Kock a expresa. A traves di e monumento 
cu ta dedica na 47 tripulante cu cruelmente a perde nan bida 
durante guera 16 di februari 1942, lo por corda e rol di nos 
hendenan. 

NOS TA SIGUI HACI INVERSIONAN DEN 
CUIDO NO OBSTANTE TUR E RETONAN. 


LADIENTAKUDA GUE GONMERA DI LS 
A/V SULA Nel ۵ 


ANA 2023 LO TRECE HOPI CAMBIO 


! PA CADA UN DINOS, YNAN ak 
| IMPACTO RIBA CADA UN DI NOS I 


LO TA FUERTE. SIN EMBARGO, BAN ۱ 
CARGA E POSITIVISMO CU TUR E ۱ 
CAMBIONAN AKI LO TRECE 
COSNAN BON PA NOS, LO CREA E 
PROGRESO Y BIENESTAR CU NOS 
CIUDADANONAN MERECE. ARUBA 
TA UN PAIS BENDICIONA, Y CU FE 
DEN NOS TODOPODEROSO, NOS 
MESTER CARGA E POSITIVISMO CU 
TIN COSNAN GRANDI NOS 
DILANTI. 


Gabinete Wever-Croes || 

Amara Modus 


MINISTE 


MINISTER MADURO DI CULTURA A CENDE 
FLAMBEU PA DUNA INICIO NA ARUBA SU 
CARNAVAL 69 


Diasabra anochi den presencia di miembronan di SMAC y di 
Cuerpo Policial, Minister Maduro di Cultura a cende e flambeu 
di Parada di Flambeu (Fakkel) pa asina duna inicio na Aruba 
su Carnaval 69. 


E Parada di Flambeu a conta cu un total di 6 grupo di Carnaval 
cu un gran cantidad di participante cu a goza riba e ritmo di 
e musica di nos bandanan local. Minister Maduro tambe a 
participa na e Parada di Flambeu pa asina mustra sosten y 
apoyo na Aruba su Carnaval. 


E mandatario ta desea tur carnavalista un dushi temporada di 
Carnaval 69 den cual tur hende por disfruta sanamente. 

MINISTER 


PA PROMER BIAHA E BARCO CRUCERO 
EVRIMA DI “RITZ-CARLTON YACHT 
COLLECTION” TA NA ARUBA 


Diasabra mainta trempan Aruba a ricibi e prome call di e barco 
crucero Evrima cu ta pertenece na e linea di “Ritz-Carlton 
Yacht Collection” na nos waf. Na yegada manera ta custumber 
e barco a wordo saluda pa e cafionnan di awa. E linea crucero 
aki pa prome biaha ta bin na nos porta di Oranjestad y por lo 
pronto e lo sigui bin Aruba tambe. Locual ta hopi remarcabel ta 


cu e linea crucero di Ritz-Carlton ta uno hopi nobo y ya caba 
nan a pone Aruba riba nan itinerario. 


E barco crucero aki a yega Aruba cu un poco mas di 200 
persona, e no ta un crucero grandi pero si e ta uno di luho y 
ta yega nos isla cu turistanan afluente cu ta laga hopi placa 
atras. Evirma ta un crucero cu por acapara un maximo di 300 
persona, su cambernan ta consisti di solamente suites y e prijs 
pa camber no ta baha bou di 5 mil dollar pa persona. E ta un 
crucero cu ta ofrece su pasaheronan trato di primera clase y 
un experencia luhoso. 


Minister Oduber ta hopi contento cu e linea crucero di Ritz- 
Carlton a pone Aruba riba su itinerario. E mandatario ta 
contento cu e turismo crucero den afia 2022 cu a conoce un 
recuperacion di casi 74%. Den afia 2023 ta proyecta cu Aruba 
ta bay ricibi alrededor di 800 mil turista crucero cu sigur ta un 
noticia sumamente positivo pa Aruba. 

Minister Dangui Oduber: 


A APROBA COMPRA DI DOS AMBULANCE 
NOBO “STATE OF THE ART” 

Dialuna mainta Minister di Turismo y Salud Publico sr. Dangui 
Oduber a tene un conferencia di prensa na ImSan. Durante e 
conferencia di prensa e mandatario a informa pueblo di Aruba 
cu a tuma e decision conhuntamente cu AZV pa cumpra dos 
vehiculo di ambulance nobo. E dos vehiculonan di ambulance 
ta hopi moderno den tecnologia y nan lo reemplasa e flota 
existente. 


Minister Oduber a señala cu na aña 2018 a haci compra di e 
unico ambulance moderno y nobo cu Aruba tin, e dos nan na 
caminda lo ta di mesun modelo. Di e forma aki Aruba lo tin 
3 ambulance nobo cu e personal di ambulance lo haci uzo di 
dje. Pa asina nan sigui brinda e excelente servicio cu nan ta 
duna na comunidad y pa salba bida di hende. Sigur un noticia 


sumamente positivo den cuadro di mehoracion di cuido na 
Aruba. 


Aña 2022 tabata un aña cu hopi reto den salud publico caminda 
mester a sosode varios recorte. Sin embargo danki na e 
“Exit Strategy”, Aruba a conoce un recuperacion economico 
accelera cu a surpasa tur expectativa. Esaki a trece e espacio 
financiero cu a haci posibel cu AZV por a financia e compra di 
dos ambulance nobo. Si tur cos cana segun plan Aruba lo ricibi 
e dos ambulance nan aki den e tercer cuartal di 2023. 


Finalmente e mandatario a gradici e personal di ambulance y 
tambe e personal di Imsan pa tur e trabounan cu nan ta haci 
pa comunidad salbando bida di hende tur dia. 

Minister Dangui Oduber: 


MINISTER DANGUI ODUBER A RICIBI E 
EMBAHADOR ALEMAN STACIONA NA 
HULANDA 

Dialuna atardi Minister di Turismo y Salud Publico sr. Dangui 
Oduber a ricibi e embahador Aleman staciona na Hulanda 
sr. Cyrill Nunn. E tabata un encuentro ameno caminda a 
toca temanan di interes comun den e area di turismo y salud 
publico. Hunto cune tambe embahador di Alemania na Aruba 
sra Landa Henriquez. 

Minister Oduber a comparti e experiencia di con innovacion 
y tecnologia (Aruba Health App) a yuda Aruba maneha e 
pandemia di COVID19. Tambe e mandatario a splica con 
Aruba a maneha nos turismo despues di e pandemia uzando 
innovacion como e solucion caminda cu pasaheronan por 
presenta nan datonan personal di salud na aerolinea, hotel y 
tur e partner nan den e industria di hospitalidad den un forma 
priva y sigur. 


E mandatario a papia riba temanan di turismo. Aruba tin hopi 
interes pa sigui diversifica y explora e mercado di Alemania. E 
idea ta pa purba trece un aerolinea desde alemania mescos 
tabata e caso cu British Airways. 

A toca e tema tambe di cuido medico, Minister Oduber ta haye 


importante pa por crea cooperacion internacional nobo y fortifica 
esun nan existente. Alemania ta hopi avansa riba e tereno aki y 
e mandatario ta kere den importancia di innovacion den cuido 
y con tecnologianan avansa por yuda mehora calidad di cuido. 


SINTONISA 


CONFERENCIA DI PRENSA 
DI GOBIERNO DI ARUBA 


Gabinete Wever-Croes / 


Tur dialuna y diahuebs | 10:00 am 

Awe den oranan di marduga, Kustwacht hunto cu demas 
departamentonan hudicial, cu ta traha conhuntamente pa 
mantene nos fronteranan sigur, a logra intercepta un boto 
cu a purba di drenta nos isla cu bastante droga y hende 
indocumenta. 


Manera ta procedura, despues cu nos radarnan a detecta 
e boto aki, radarkamer a bati alarma mesora na Central di 
Polis, Kustwacht y demas departamentonan hudicial pa asina 
mobilisa y controla e area. 


Un tremendo trabou di parti di nos departamentonan hudicial 
cu a tuma accion mesora. Na mes momento nos ta reconoce 
e importancia di e invercionnan den nos radarnan cu ta 
trahando optimalmente pa asina percura cu Aruba su frontera 
ta hermeticamente sera. 


Un pabien na tur personal di Cuerpo Policial, Guarda Nos 
Costa, y kustwacht cu ta traha hopi duro pa garantisa siguridad 
pa nos tur. 

MINISTER ENDY CROES Y DR. GREGORY 
RICHARDSON A FIRMA ACUERDO PA E 
PROYECTO DI INVESTIGACION CLIMATICO 
“CLIMATE CHALLENGES” 


Siman pasa, Minister Endy Croes a reuni 
cu dr. Francio Guadeloupe, Antropologo 
alabes Profesor na Universidad di 
Amsterdam. Tambe dr. Guadeloupe ta 
traha na Dutch Academy of Sciences y 
ta un Senior Researcher na e Koninklijk 
Instituut voor Taal, Land en Volkenkunde 
(KITLV). Presente tambe na e reunion 
tabata Antropologo Cultural dr. Gregory 
Richardson. 


Dr. Francio Guadeloupe ta lidera e 
investigacion “Island(er)s at the Helm”, 
cu ta investiga con e seis islanan ta 
sufri bou di e cambionan climatico y 
kico e habitantenan di e isla ta haci pa 
trece cambio den esaki. E investigacion 
ta wordo subsidia door di Koninklijk 
Instituut cu a presupuesta 3 miyon Euro 
pa e proyecto di “Climate Challenges”. 


Dr.Richardson pa e proximo cuater añata bay haciinvestigacion 
na e islanan di Caribe Hulandes specificamente Aruba. Lo 
investiga e cambio climatologico y con hende ta bay om cu 
esaki specificamente cu e aspectonan di cultura, interaccion 
na diferente manera con a biba den forma tradicional y kico 
esaki ta significa pa nos sociedad. Ta trata di un investigacion 
multi disciplinario unda cu tin diferente investigado di diferente 
parti di mundo den e investigacion. Dr. Richardson a enfatisa 
cu e parti interesante di e investigacion ta cu lo trata diferente 
angulo: aspectonan cultural, arkeologico, musica, arte y 
arkitectura. Con e pueblo a bay om cu e diferente cambionan 
aki pa loke ta trata e aspectonan di sostenibilidad. Banda di 
esaki dr. Richardson como educador ta bay tuma e data y 
transferi esaki pa desaroya curiculo nobo pa por implementa 


na scol unda nos hobennan por siña mas tocante e aspectonan 
di desaroyo sostenibel y e cambio di mentalidad. 


Dr. Francio Guadeloupe ta gradici Minister Endy Croes, 
kende a firma un contracto pa asina nos por tin un di dos 
Arubiano trahando den e proyecto di “Climate Challenges”, 
esta dr. Gregory Richardson. Dr. Guadeloupe a sigui bisa cu 
e desafio climatico ta hopi importante pa Aruba, nos ta yama 
e desafio climatico y no cambio climatico, mirando cu e ta un 
reto pa Aruba wordo reforma. Reforma den termino di adikiri 
un desaroyo sostenibel. E investigacion aki ta basa riba e 
desaroyo sostenibel di e hubentud. Con nos ta segura cu e 
futuro Arubianonan, e hobennan, e muchanan por biba riba 
un isla cu lo permanece sostenibel, permanece habitabel y un 
luga unda cu e personanan por florece. Minister Endy Croes ta 
desea dr. Richardson hopi exito cu e investigacion. 

MINISTER ENDY CROES A BISHITA E EXITOSO 
EXPO TRADE SHOW UNDA CU MAS DI 300 


di bishita di trabou na Nashville, Tennessee, 
unda a tuma luga un mega Expo Trade Show 
organisa pa ABCA. Un di e Expo Trade Show 
di mas grandi cu Merca conoce unda cu mas di 
300 compania rond Merca tabata presente pa 
expone nan producto y informacionnan. Ta trata 
di tur sorto di productonan di baseball desde bala 
te na traha un stadion, programanan y software 
moderno y innovativo pa cu e deporte. Banda 
di esaki diferente College y Universidadnan 
tabata presente den nan “booth” pa papia di nan 
programa pa futuro studiantenan. 

Minister di Deporte a tuma tempo pa bishita tur 
“booth” como tambe a reuni cu varios CEO di 
diferente companianan renombra y cu College y 
Universidadnan cu tabata presente pa asina cera 
bon contacto pa Aruba creando oportunidadnan 
nobo. Minister Endy Croes a enfatisa di por 
mira atras riba un biahe hopi exitoso den 
ambos aspecto tanto pa deporte pero tambe 
pa enseñansa unda a habri caminda pa nos | 
studiantenan cu tin talento den deporte tambe 
por ricibi oportunidadnan unico. E Trade Show cu 
tabata super, pero super bon bishita y sigur hopi 
fructifero pa Aruba. 

RECONOCE BO IMPACTO PA BO DESPERDICIO 


(Aruba's waste management blueprint) 


NO, Mi ta scoge pa sigui cu Serlimar of Ecotech Un gran parti di mi desperdicio 


pa recohe mi desperdicio. lo wordo procesa pa poni den 
bales y deposita na Sero Teishi 


Bo ta di acuerdo cu 
*e opcion aki no tin cambio di prijs 


mester cambia e 


manera di anda cu bo Sl, Mi ta scoge pa haci algun cambio den mi cas/negoshi. 
desperdicio? *e opcion aki lo por tin cambio di prijs, algun ta pornada, algun pa un prijs chikito y 
algun bo ta haya placa a cambio. 


Bo opcion pa cada tipo di desperdicio: 


PLASTIC PLASTIC BEACH PARTY, ARUPRO ECOTECH FREEZONE „ 


GREEN WASTE/PALLET 
BLANCO mm“ 
VEHICULO, METAL, E-WASTE DALTRA Esaki ta inclui productonan manera frigidaire, 
Y "WHITE GOODS" [ei NE airco, computers te 
AZETA DI MOTOR, DALTRA 
HYDROLIC Y GEAR MEA 


Bo kier haci mas? 

PROHIBI MENOS PREFERA 2 RECONOCE BO MAS PREFERA 


E herarkia di desperdicio ta indica e impacto di e metodo cu ta wordo uza pa procesa desperdicio. 


Ministerio di Transporte, Integridad, 
Naturalesa y Asuntonan di Adulto Mayor 


"Nada no ta cambia, si nada no cambia! 
Reconoce bo impacto, un Aruba dushi ta un Aruba cu nos por maneha nos sushi!" 
Minister Ursell Arends 


www.trashtocasharuba.org 


Pa mas informacion: 
HTTPS://BIT.LY/3WE4MOI 


Aña 2022 lo pasa pa historia como un aña caminda cu 
sucesonan internacional a crusa fronteranan, causando 
impacto fuerte den tur pais na mundo, y na Aruba tambe. 


Sin embargo, a pesar di e olanan grandi cu a surgi, Gobierno 
di Aruba a sigui atende cu maximo responsabilidad e 
asuntonan importante pa surpasa e retonan. Y den 2023 lo 
sigui crea solucion pa problemanan, traha riba plannan y 
realisa proyectonan nobo pa crea desaroyo, cu lo trece alivio 
pa comunidad. 


: ——— ANA DI UNION Y POSITIVISMO! 


